Foto’s: Só lyk die nuwe Mej. SA-finalisteDie 28 vroue kom van reg oor die land en is deur ŉ paneel beoordelaars uitgekies. Die beoordelaars het ingesluit Rolene Strauss – Mej. Wêreld 2014, Liesl Laurie – Mej. SA 2015 en Suzette van der Merwe – Mej. SA 1990. Gauteng het 14 finaliste opgelewer, terwyl vier van KwaZulu-Natal is, drie uit die Oos-Kaap en sewe uit die Wes-Kaap. Uit hierdie groep sal daar 12 finaliste gekies word wat aan die finaal van die kompetisie sal deelneem. Die 28 finaliste lyk só: Gauteng Anzelle van Staden (24) van Centurion. Sy het ŉ B.Com-graad van die Universiteit van Pretoria en is tans ŉ voltydse model. Bryoni Govender (21) van Kempton Park. Sy is ŉ derdejaar- LLB-student by die Universiteit van Johannesburg. Chanté Holloway (23), oorspronklik van Atlantis in die Wes-Kaap. Sy woon nou in Johannesburg en het by die New York Film Academy studeer en werk as ŉ aktrise en model. Chanté Jantjies (25) van Northcliff. Sy het ŉ B.Com-graad in finansies van Varsity College en werk as ŉ nuusleser op SABC. Danielle Wallace (25), oorspronklik van Mount Edgecombe in KwaZulu-Natal. Sy het ŉ honneursgraad in sosiale wetenskappe en werk as ŉ bemarkingsbestuurder. Lisa Stoffela (25), oorspronklik van Margate in KwaZulu-Natal. Sy woon nou in Sandton en is ŉ finalejaar- B.Com-student in finansiële bestuur by Varsity College. Margo Fargo (25), oorspronklik van Heidedal in die Vrystaat. Sy het ŉ BSc-honneursgraad in verbruikerstudies en is die medestigter van ŉ nie-winsgewende organisasie. Michelle Howell (24) van Kempton Park. Sy is ŉ tweedejaarstudent by Unisa waar sy verbruikerstudies studeer. Sy werk ook as ŉ ontwerper en au pair. Rethabile Lethoko (22) van Greenstone, Edenvale. Sy is ŉ tweedejaar- BA-student by Varsity College. Rito Madingana (25), oorspronklik van Welkom in die Vrystaat. Sy het ŉ B.Com-graad aan die Universiteit van die Vrystaat en werk nou as ŉ model en NRO-entrepreneur. Tshegofatso Moloto (22), oorspronklik van Limpopo. Sy woon nou in Buccleugh en is ŉ finalejaar- B.Com-student in bemarking by die Universiteit van Johannesburg. Sy is ook ŉ deeltydse model. Taryn Bornman (25) van Pretoria-Oos. Sy het ŉ honneursgraad in bemarking en werk in die finansiële sektor. Tharina Botes (21) van Roodepoort. Sy is ŉ eerstejaar- B.Com-student in bemarking en besigheid by Damelin. Sy is ook ŉ deeltydse model. Thulisa Keyi (26), oorspronklik van Oos-Londen. Sy woon nou in Fourways en doen tans haar klerkskap by KPMG nadat sy van die Universiteit van Kaapstad gegradueer het. KwaZulu-Natal Karishma Ramdev (23). Sy is van Westville en is ŉ mediese student. Leah Prinsloo (22). Sy is van Morningside en is ŉ grafiese ontwerper. Noxolo Ndebele (24). Sy is van Pinetown en het ŉ B.Com-graad in rekeningkunde. Avania Reddy (25). Sy is van Westville en is ŉ meganiese ingenieur. Van links: Karishma, Leah ,Noxolo en Avania Oos-Kaap Tegan Goldman (25) van Salt Lake. Sy is besig met haar honneursgraad in korporatiewe kommunikasie aan Nelson Mandela Universiteit. Thandokazi Mfundisi (23) van Oos-Londen. Sy is ŉ finalejaarstudent in LLB by Fort Hare Universiteit. Danielle de Jager (20), oorspronklik van Benoni. Sy is ŉ tweedejaarstudent in biokinetika by Nelson Mandela Universiteit. Wes-Kaap Akile Khoza (23). Sy is besig met haar meestersgraad in neurowetenskappe. Tamaryn Green (23). Sy is ŉ sesdejaar- mediese student. Tamarin Bensch (25). Sy is ŉ eiendomsbestuurder en binnenshuise opknapper. Lethukwenama Letsoalo (22). Sy is ŉ mediese student aan die Universiteit Stellenbosch. Thokozile Mbatha (26). Sy is ŉ intern in die kleinhandelsektor. Eureka Khambako (23). Sy is tans in haar vyfde jaar van mediese studies by die Universiteit Stellenbosch. Altina Vries (26). Sy is ŉ vrywilliger by Kids Life in Kaapstad en by die Step Up Foundation. Foto’s: Facebook via Miss SA